Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu tviittasi kannatuksensa -
presidentti Trumpin suunnitelmalle rakentaa muuri Meksikon rajalle -
laittoman maahantulon pysäyttämiseksi: -
Meksikolta moitteet Israelille tviitin johdosta.
Pääministeri Netanjahu totesi tukevansa -
Yhdysvaltain suurlähetystön siirtämistä Jerusalemiin.
Kaikkien maiden pitäisi seurata perässä, hän korosti.
Syyrian hallituksen joukot ovat vallanneet takaisin -
Damaskoksen lähellä sijaitsevan strategisen laakson: -
uusi takaisku presidentti Assadia vastustaville kapinallisille.
Pääministeri Netanjahu ilmaisi Twitterissä kannatuksensa -
presidentti Trumpin suunnitelmalle rakentaa Meksikon rajalle muuri -
laittomien maahantulijoiden pysäyttämiseksi.
Meksikon hallitus antoi Israelille asiasta voimakkaat moitteet.
Netanjahu vertasi lauantaiaamuisessa tviitissään Trumpin muurihanketta -
Israelin Egyptin vastaiselle rajalle rakentamaan muuriin.
Netanjahun mukaan se on "tyrehdyt- tänyt laittoman maahantulon täysin".
Meksikon juutalaisyhteisön johtajat torjuivat Netanjahun kommentin.
Myös Meksikon ulkoministeriö antoi epätavallisen tylyn lausunnon: -
"Ulkoministeriö ilmaisee Israelin Meksikon-suurlähettilään välityksellä -
Israelin hallitukselle hämmästyksensä ja pettymyksensä -
koskien pääministeri Netanjahun Twitterissä lähettämää viestiä -
rajamuurin rakentamisesta. Meksiko on Israelin ystävä, -
ja pääministerin tulisi kohdella Meksikoa sen mukaisesti."
Israelin virkamiestahot yrittävät minimoida -
Netanjahun viestistä mahdollisesti koituvaa vahinkoa.
Ulkoministeriön tiedottaja Nahshon kirjoitti Twitterissä, -
että pääministeri ei ottanut kantaa USA:n ja Meksikon välisiin suhteisiin.
Netanjahu ilmaisi pikemminkin -
Israelin halukkuuden jakaa turvallisuuteen liittyvää kokemustaan,-
josta Israelin etelärajalle rakennettu muuri on yksi esimerkki.
Kymmenet israelilaiset aktivistit -
protestoivat Tel Avivissa USA:n lähetystön edessä -
Yhdysvaltain presidentin Trumpin määräystä kieltää maahantulo -
pakolaisilta sekä seitsemän muslimi- enemmistöisen maan kansalaisilta.
Osoitamme täällä USA:n lähetystön edessä mieltämme -
siirtolaisten ja pakolaisten puolesta Amerikassa, Israelissa ja kaikkialla.
Vastustamme Trumpin ja Netanjahun pakolaisvastaista politiikkaa.
Trump keskeytti maahantulon Syyrian, Irakin, Iranin, Sudanin, Libyan, -
Somalian ja Jemenin kansalaisilta. Trump sanoi hallintonsa tarvitsevan -
aikaa tiukemman seulan luomiseksi pakolaisille ja muille maahantulijoille.
Tarkoitus on suojella Yhdysvaltoja mahdollisilta terroristeilta.
Kielto astui voimaan heti ja aiheutti -
hämmennystä maahantulokieltoon laitettujen maiden matkustajille.
Muita aiheita: Pääministeri Netanjahu totesi kabinetin viikkokokouksessa -
tukevansa USA:n suurlähetystön siirtämistä Jerusalemiin, -
muttei maininnut tarkempaa aikataulua.
Netanjahu kommentoi asiaa sen jälkeen, -
kun republikaanien Israelin-jaoston johtaja Mark Zell -
oli Ha'aretz-lehden mukaan sanonut, että presidentti Trump -
"etenee asiassa varovasti israelilais- virkamiesten nostamien huolten takia".
Haluan tässä yhteydessä tehdä selväksi, -
että kantamme on aina ollut ja on vastedeskin, -
että Yhdysvaltain suurlähetystön tulisi sijaita Jerusalemissa.
Jerusalem on Israelin pääkaupunki. On oikein ja asianmukaista, -
että kaikki ulkomaiset lähetystöt siirtyisivät Jerusalemiin.
Uskon, että ajan myötä useimmat todella tulevatkin Jerusalemiin.
Costa Rican ja El Salvadorin lähetystöt -
sijaitsivat Jerusalemissa aivan viime vuosiin asti, -
mutta kansainvälinen paine sai ne siirtämään lähetystönsä Tel Aviviin.
Trumpin työryhmä puhui usein presidentinkampanjoinnin aikana -
USA:n lähetystön siirtämisestä Tel Avivista Jerusalemiin -
― Israelin pääkaupunkiin ja juutalaisen kansan pyhimpään kaupunkiin.
Viikko sitten Valkoisen talon tiedottaja Spicer toppuutteli odotuksia-
suurlähetystön siirtoa koskevasta ilmoituksesta.
Hän korosti, että asiasta käydään vasta alustavia keskusteluja.
Palestiinalaisvirkamiehet vastustavat suurlähetystön siirtoa -
ja varoittavat, että se tuhoaisi kaikki rauhannäkymät.
Palestiinalaiset haluavat Itä-Jerusalemin -
toivomansa valtion pääkaupungiksi.
Vaatimus on Israelin kannan vastainen: -
Israelille Jerusalem on ikuinen ja jakamaton pääkaupunki.
Sitten Länsirannalle: Israelin armeija on tehostanut -
toimiaan palestiinalaisten tekemiä ampumahyökkäyksiä vastaan.
Palestiinalaiset mellakoivat sen johdosta väkivaltaisesti -
Israelin turvajoukkoja vastaan Jeninin kaupungissa.
Israelin armeijan tiedottaja kertoi -
palestiinalaismellakoitsijoiden heitelleen putkipommeja -
Jeninin pakolaisleirin lähistöllä operoineita Israelin sotilaita päin.
Sotilaat vastasivat vaaraan -
ampumalla mellakoiden avainhenkilöä kuolettavasti.
Palestiinalaislähteiden mukaan -
yksi mies kuoli ja viisi haavoittui luodeista.
Lukuisat palestiinalaismiehet kantoivat ruumista pitkin katuja -
huutaen samalla kuolemaa Israelille ja muita Israelin-vastaisia iskulauseita.
Sitten Israelin pohjoisnaapuriin: -
Syyrian hallitus on tehostanut taisteluaan -
Isisiä ja al-Qaidaan kytkeytyvää Jabhat Fateh al-Shamia vastaan.
Syyrian armeija torjui Aleppossa Isisin hyökkäyksen.
Isis yritti saada haltuunsa tien, -
joka yhdistää Aleppon muihin halli- tuksen hallitsemiin alueisiin Syyriassa.
Syyrian sotaa tarkkailevan järjestön mukaan -
Syyrian hallituksen joukkojen ja Isisin väliset taistelut -
tukkivat hallituksen ainoan huoltoreitin Aleppoon, -
mutta armeijan onnistui kuitenkin lopulta torjua hyökkäys.
Syyrian hallituksen joukot valtasivat takaisin kaupunkeja ja kyliä -
Damaskoksen lähellä sijaitsevassa strategisessa Baradan laaksossa.
Se merkitsi uutta takaiskua -
presidentti Assadia vastaan taisteleville kapinallisille.
Wadi Barada on Damaskoksen koillis- puolella Libanonin rajalla sijaitseva -
400 neliökilometrin laajuinen alue.
Armeijamme sai yhdessä kansan puolustusjoukkojen kanssa -
suoritettua velvollisuutensa turvallisuuden palauttamiseksi -
Wadi Baradan laakson kaupunkeihin ja kyliin.
Sotilasoperaatiomme onnistui hyvin.
Operaatiomme tapahtui hankalalla alueella.
Toimimme tarkasti siviiliuhrien välttämiseksi.
Operaatiomme luo perustan -
sovinnolle ja sopimukselle monissa alueen kaupungeissa.
Hallituksen joukot hyökkäsivät Iranin välikäden Hizbollahin tukemana -
Baradan laaksoon sen jälkeen, kun kapinalliset olivat saastuttaneet -
alueen vesilähteitä dieselöljyllä 26.12.2016.
Sen seurauksena alueelle tehtiin ilmaiskuja.
Alue kuului Turkin ja Venäjän välittämän tulitauon piiriin.
Syyrian Punaisen Puolikuun evakuoitua siviilit alueelta -
yhteenotot kiihtyivät heti tammikuun alussa.
Kapinalliset ja al-Qaidaan kuuluvat ryhmät yrittivät puolustaa aluetta -
hallituksen joukoilta ja Iranin tukemilta asejoukoilta.
Suurin osa kapinallisista antautui kuitenkin 26. tammikuuta.
Hallituksen hyökkäystä oli torjumassa vain noin 500 taistelijaa.
Kapinalliset, joista osan arvellaan olevan Turkin tukemia, -
suostuivat kuitenkin Astanan rauhanneuvotteluissa -
peräytymään "hyväntahdon eleenä". Tällä yritetään edesauttaa -
Turkin ja Venäjän välittämän maan- laajuisen tulitauon toimeenpanemista.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan ja viikon jatkoa! Huomiseen.
Suomennos: Sirpa Bågman